Page:Scottish minstrel (4).pdf/18

 40

GREEN GROW. THE RASHES, O!

Words by BURNS. Air very old. Key-note E flat.

THERE's nought but care on every han',

In every hour that passes, O!

What signifies the life o' man,

An' twere na for the lasses, O !

Green grow the rashes, O !

Green grow the rashes, O !

The sweetest hours that e'er I spent,

Were spent amang the lasses, O !

The warly race may riches chase,

An' riches still may flee them, O !

An' though at last they catch them fast,

Their hearts can ne'er enjoy them, O !

Green grow the rashes, &c.

Gie me a cannie hour at e'en,

My arms about my dearie, O!

An' warly cares an' warly men

May a' gae tapsalteerie, O!

Green grow the rashes, &c.

For you sae douce wha sneer at this,

Ye're nought but senseless asses, O !

The wisest man the warl e'er saw,

He dearly lo'ed the lasses, O !

Green grow the rashes, &c.

Auld Nature swears, the lovely dears

Her noblest work she classes, O !

Her 'prentice han' she tried on man,

An' then she made the lasses, O!

Green grow the rashes, &c.

A HIGHLAND LAD MY LOVE WAS BORN.

Words by BURNS. Air " The white cockade," Key-note F.

A HIGHLAND lad my love was born,

The Lowland laws he held in scorn;

But he still was faithful to his clan,

My gallant braw John Highlandman.

Sing hey, my braw John Highlandmạn ;

Sing ho, my braw John Highlandman;

There's not a' lad in a' the lan

Was match for my John Highlandman.

With his philabeg and tartan plaid,

And gude claymore down by his side:

The ladies' hearts he did trepan-

My gallant braw John Highlandman.

Sing hey, &c.